लड़कियों से 14 गुना ज्यादा लड़कों का समय से पहले जन्म, 1 साल स्पेशल केयर की जरूरत
हमारे यहां कहावत है कि ‘लड़कों को दुनिया में आने की जल्दी होती है।’ लेकिन यह ट्रेंड पूरी दुनिया में देखा जाता है। ‘नेचर’ पत्रिका में प्रकाशित पीडियाट्रिक रिसर्च में कहा गया है कि दुनिया भर में लड़के प्रीमैच्योर डिलीवरी में लड़कियों के मुकाबले 14 गुना ज्यादा जन्म लेते हैं।
शादी के करीब 5 साल बाद दिल्ली के राजीव रंजन की पत्नी प्रेग्नेंट थीं।
प्रेग्नेंसी को छह महीने बीते ही थे कि कॉम्प्लिकेशंस शुरू हो गए। दिक्कतें इतनी ज्यादा बढ़ीं कि आनन-फानन में पत्नी सुषमा को हॉस्पिटल में भर्ती कराना पड़ा।
डॉक्टर ने बताया कि यूट्रस की झिल्ली फटने से वॉटर सैक से पानी लीक कर रहा है। इस वजह से बच्चे का 9 महीने गर्भ में रहना नामुमकिन है। डिलिवरी जल्दी होगी और बच्चे को 3 महीने इन्क्यूबेटर में रखना पड़ेगा।
छठे महीने में ही बच्चे की डिलिवरी हुई और इन्क्यूबेटर में रखकर दवाइयों सहित सभी बातों का विशेष ध्यान रखा गया। बीते 5 जुलाई को रंजन दंपती हेल्दी बेबी घर लेकर आ गए।
प्रीमैच्योर बेबी का यह इकलौता मामला नहीं है। दुनिया भर के देशों की बात की जाए तो सबसे ज्यादा प्रीमैच्योर डिलिवरी भारत में ही हो रही हैं।
लाइफस्टाइल के कारण महिलाओं में बढ़ रही प्रीमैच्योर डिलीवरी 
किंग जॉर्ज मेडिकल यूनिवर्सिटी (केजीएमयू), लखनऊ की गायनेकोलॉजिस्ट डॉ. सुजाता देव के मुताबिक, आज सेफ प्रेग्नेंसी महिला के हेल्दी लाइफस्टाइल, डाइट और रूटीन चेकअप से जुड़ी है। मगर कई बार ऐसे हालात पैदा हो जाते हैं कि बच्चा 37 सप्ताह यानी फुलटर्म से पहले ही जन्म ले लेता है।
डायबिटीज, हार्ट की बीमारी और हाई बीपी से पीड़ित महिलाओं में खतरा ज्यादा
मेयाे क्लीनिक की एक रिपोर्ट के अनुसार, प्रीमैच्‍योर बर्थ की सटीक वजह तो अभी तक पता नहीं चल पाई है। मगर, कुछ ऐसी वजहें हैं, जिनसे प्रेग्नेंट महिलाओं को जल्‍दी लेबर पेन शुरू हो जाता है।
डायबिटीज, हार्ट डिजीज, किडनी और हाई ब्‍लड प्रेशर से पीड़ित महिलाओं में प्रीमैच्‍योर लेबर का खतरा अधिक होता है।
प्रीमैच्योर डिलीवरी के पीछे और भी कई ऐसी वजहें होती हैं जिनके कारण बच्चा समय से पहले ही जन्म ले सकता है। जानिए इस ग्रैफिक्स से-
प्रीमैच्योर डिलीवरी में 14 गुना ज्यादा पैदा होते हैं लड़के
हमारे यहां कहावत है कि ‘लड़कों को दुनिया में आने की जल्दी होती है।’ लेकिन यह ट्रेंड पूरी दुनिया में देखा जाता है। ‘नेचर’ पत्रिका में प्रकाशित पीडियाट्रिक रिसर्च में कहा गया है कि दुनिया भर में लड़के प्रीमैच्योर डिलीवरी में लड़कियों के मुकाबले 14 गुना ज्यादा जन्म लेते हैं।
वहीं, ‘नेचर टाइम्स’ में प्रकाशित एक रिसर्च के मुताबिक, ब्रिटेन में एक साल में लगभग 63 हजार पैदा हुए बच्चों में से बेबी गर्ल की तुलना में 5,700 बेबी बॉयज ज्यादा थे।
समय से पहले जन्म लेने वाले बच्चों के अंग विकसित नहीं हो पाते
इस रिसर्च में यह भी कहा गया है कि समय से पहले जन्म लेने वाले बच्चों के अंदरूनी और बाहरी अंग उस तरह सक्षम नहीं होते हैं जितने कि 9 महीने के जन्म लेने वाले बच्चे के होते हैं।
विश्व स्वास्थ्य संगठन के 2020 के आंकड़ों के मुताबिक दुनिया में हर साल लगभग 1.34 करोड़ बच्चे प्रीमैच्योर जन्म लेते होते हैं। और करीब 10 लाख बच्चों की मृत्यु की वजह उनका समय से पहले जन्म लेना होता है।
यहां ग्रैफिक्स के जरिए यह भी समझ लीजिए कि कौन से ऐसे देश हैं जहां सबसे ज्यादा प्रीमैच्योर डिलीवरी होती है-
प्री-टर्म बेबी के विकास के लिए पहला 1 साल बेहद अहम
प्रेग्‍नेंसी के 37वें सप्‍ताह से पहले पैदा हुए बच्‍चों को इन्फेक्‍शन का खतरा ज्यादा रहता है। इन बच्चों का शरीर पूरी तरह विकसित होने के बावजूद पूरा वक्त लेकर जन्म लेने वाले बच्चों की तरह सक्षम नहीं होता। यही वजह है कि प्रीमैच्‍योर बेबी को ज्‍यादा समय तक अस्‍पताल में रहना पड़ता है। शरीर कमजोर होने की वजह से इन बच्चों के डेवलपमेंट पर 1 साल तक डॉक्टर व माता-पिता कड़ी नजर रखते हैं।
सिर्फ दूध से पूरी नहीं होती प्रीमैच्योर बेबी की खुराक 
नई दिल्ली के अपोलो हॉस्पिटल में पीडियाट्रिशियन और नियोनैटलॉजिस्ट डॉ. सरोजा बालन का कहना है कि बेबी के समय से बहुत पहले यानी छह-सात महीने में जन्म लेने पर उसकी नस में ड्रिप लगाकर पोषण देने से शुरुआत होती है।
जब तक बच्चा ब्रेस्ट फीडिंग करने लायक नहीं होता तब तक उसे नाक या मुंह में ट्यूब के जरिए दूध पिलाया जाता है। दूध के अलावा बच्चे को विटामिन, एमिनो एसिड, फैट के साथ चीनी और नमक के पानी का घोल दिया जाता है।
प्रीमैच्योर बेबी की हड्डियां मजबूत बनाने के लिए कुछ समय तक फॉर्टिफायर और विटामिन 'डी' भी दिया जाता है। इन सबसे प्रीमैच्योर बेबी के विकास में तेजी से सुधार आता है।
प्रीमैच्योर बच्चे को बीमारियों से उबारता है मां का दूध
दिल्ली में डायटीशियन और न्यूट्रीशनिस्ट डॉ. ऋतिका दुआ बताती हैं कि अगर प्रीमैच्योर बेबी को सही डाइट न मिले तो उसके लिए छोटी-छोटी बीमारियों से उबरना भी मुश्किल हो जाएगा। इसलिए बच्चे की इम्यूनिटी बेहतर करने का सबसे अच्छा तरीका है कि मां उसे ब्रेस्टफीड कराए। प्रीमैच्योर बेबी को शुरुआत में ब्रेस्ट फीडिंग में दिक्कत आती है। ऐसे में मां को चाहिए कि ब्रेस्ट मिल्क पंप करके बच्चे को दे।
लैंसेस्टर जनरल हेल्थ (Lancaster General Health) के मुताबिक, पहले साल में प्रीमैच्योर और नॉर्मल बेबी के विकास में कुछ अंतर दिखाई पड़ता है।
2 माह का होने पर भी ज्यादा जोर से नहीं रो पाता बच्चा
दो महीने का होने के बावजूद प्रीमैच्‍योर बेबी बॉडी मूवमेंट कम करता है। वह कुछ आवाजें निकालना जरूर शुरू करता है, लेकिन फुलटर्म बेबी की तरह चिल्ला नहीं पाता।
4 महीने बाद भी बच्चा करवट नहीं बदल पाता 
चार महीने के प्रीमैच्योर बच्चे का विकास समय से जन्म लेने वाले बच्चे के मुकाबले थोड़ा धीमा होता है। इस उम्र में सामान्य बच्चे बिस्तर पर करवट लेने लगते हैं, लेकिन प्रीमैच्योर बच्चा अभी ऐसा नहीं कर पाता।
घुटनों के बल नहीं बैठ पाता प्रीमैच्योर बच्चा
6 महीने का प्रीमैच्योर बच्चा मुश्किल से अपने आप बैठना शुरू कर पाता है। जबकि नॉर्मल बच्‍चा इस समय तक घुटनों के बल चलने लगता है और अपने आसपास की चीजों को भी समझने लगता है।
प्रीमैच्योर बच्चा 9 महीने बाद चलना सीखता है
नौ महीने का बच्‍चा घर में खुद घुटने के बल चल सकता है, खड़े होने की कोशिश कर सकता है और आवाजों या दूसरों की मूवमेंट को कॉपी कर सकता है। इस तरह की मूवमेंट नॉर्मल बेबी में ज्यादा बेहतर होती है। प्री मैच्योर बच्चे को चलना सीखने में 9 महीने से ज्यादा का समय लगता है।
12 महीने बाद मां की बातें समझता है प्रीटर्म बेबी
12 महीने का होने पर प्रीमैच्‍योर बच्चा छोटे-छोटे कदम उठाने शुरू कर पाता है। सवाल पूछने पर जवाब में गर्दन हिला सकता है। मां के दूर जाने पर रोना शुरू करने लगता है। अगर बच्‍चे ने चलना शुरू नहीं किया है तब भी वह थोड़े सपोर्ट से छोटे कदम उठाने लगता है। नॉर्मल बेबी में इस तरह की चीजें थोड़ा जल्दी शुरू हो जाती हैं।
खबर से जुड़े इस पोल में अपनी राय दें
प्रीमैच्योर बेबी का रूप-रंग और वजन अलग-अलग 
फुल टर्म बेबी की तुलना में प्रीमैच्‍योर बेबी अलग दिखते हैं। इन बच्‍चों का रंग-रूप और वजन इस बात पर निर्भर करता है कि उनका जन्‍म कितनी जल्‍दी हुआ है।
प्रेग्‍नेंसी के 36 से 37वें हफ्ते में पैदा हुआ शिशु फुल टर्म बेबी से थोड़ा छोटा होता है। लेकिन अगर बच्‍चा 24वें हफ्ते से पहले पैदा हुआ है, तो उसका वजन काफी कम होगा। ऐसे शिशु बहुत नाजुक होते हैं। इनकी त्वचा काफी पतली होती है और आंखें बंद रहती हैं।
प्रीमैच्‍योर बेबी की स्किन होती बेहद नाजुक
प्रीमैच्‍योर बेबी की स्किन पूरी तरह से विकसित नहीं होती और बाद में तेजी से के साथ ठीक होने लगती है। स्किन दो महत्‍वपूर्ण काम करती है। इससे शिशु टेंपरेचर और टच को महसूस करता है। स्किन शरीर के टिश्यूज और अंगों को भी सुरक्षा देती है। प्रीमैच्योर बच्चे की टच और टेंपरेचर को महसूस करने की क्षमता फुल टर्म बेबी के मुकाबले थोड़ी कम होती है।
प्रीमैच्‍योर बेबी की नाजुक स्किन की देखभाल करने के लिए हर हॉस्पिटल के नियो नैटल इंटेंसिव केयर यूनिट (एनआईसीयू) अलग होती है। बेबी की स्किन बहुत ज्‍यादा रूखी होने पर एनआईसीयू में नर्स मेडिकेटेड क्रीम या लोशन लगाती है।
प्रीमैच्योर बेबी को विकलांगता का खतरा
गर्भावस्‍था के आखिरी हफ्ते शिशु का वजन बढ़ने के लिए महत्‍वपूर्ण होते हैं और इस समय उसके कई महत्‍वपूर्ण अंगों का पूर्ण विकास होता है। इसमें मस्तिष्‍क और फेफड़े शामिल हैं। यही वजह है कि प्रीमैच्‍योर बच्‍चों को अधिक स्‍वास्‍थ्‍य समस्‍याएं हो सकती हैं और उन्‍हें लंबे समय तक अस्‍पताल में रुकना पड़ सकता है। पीडियाट्रिशियन और नियोनैटलॉजिस्ट डॉ. सरोजा बालन कहती है कि इन बच्‍चों में विकलांगता डेवलप भी हो सकती है।
सेंटर फॉर डिजीज कंट्रोल एंड प्रिवेंशन के अनुसार, दुनियाभर में नवजात शिशु की मत्‍यु का प्रमुख कारण प्रीमैच्‍योर बर्थ है। यह बच्‍चे में लंबे समय तक नर्वस सिस्‍टम से संबंधी बीमारियों का भी मुख्‍य कारण बनता है।
प्रीमैच्‍योर बेबी का वजन कम, फेफड़ों में दिक्कत 
गायनेकोलॉजिस्ट डॉ. सुजाता देव के मुताबिक, जितनी जल्‍दी शिशु का जन्‍म होगा, उसमें मेडिकल समस्‍याएं भी उतनी ही ज्‍यादा होंगीं। प्रीमैच्‍योर बेबी में जन्‍म के तुरंत बाद ही ये लक्षण दिख सकते हैं-
बच्चे की ब्रीदिंग, हार्टबीट और ऑक्‍सीजन लेवल होती है मॉनिटर
डब्ल्यूएचओ के अनुसार, डॉक्‍टर डिलीवरी समय पर करवाने के लिए प्रेग्नेंट महिला को कुछ दवाएं दे सकते हैं। अगर फिर भी प्रीमैच्‍योर लेबर हो, तो डॉक्‍टर हाई रिस्‍क बर्थ की तैयारी करते हैं। इसमें मां को एनआईसीयू यानी निओनेटल इंटेंसिव केयर यूनिट में रखने की जरूरत पड़ती है।
पहले कुछ दिनों तक शिशु के महत्‍वपूर्ण अंगों के विकास पर ध्‍यान दिया जाता है। बच्चे को टेंपरेचर कंट्रोल इंक्‍यूबेटर में भी रखा जाता है। ब्रीदिंग, हार्टबीट और ब्‍लड में ऑक्‍सीजन लेवल मॉनिटर किया जाता है।
यदि शिशु के फेफड़े पूरी तरह से विकसित न हुए हों, तो उसे ऑक्‍सीजन दी जाती है।
प्रेग्नेंसी में क्या खाएं और क्या नहीं
गायनेकोलॉजिस्ट डॉ. तूलिका जोशी बताती हैं कि प्रेग्नेंट महिला की डाइट में रोज 2000 कैलोरी होनी चाहिए।
ग्राफिक्स: सत्यम परिडा
नॉलेज बढ़ाने और जरूरी जानकारी देने वाली ऐसी खबरें लगातार पाने के लिए डीबी ऐप पर 'मेरे पसंदीदा विषय' में 'वुमन' या प्रोफाइल में जाकर जेंडर में 'मिस' सिलेक्ट करें।